Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8331. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8333. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8221. Il-EUR-Lex hu l-aċċess fuq l-Internet għal-liġi Ewropea. Il-Kunsill biħsiebu jżomm il-miżuri restrittivi kontra l-persuni msemmija hawn fuq b'dikjarazzjonijiet tar-raġunijiet ġodda. Dawk il-persuni huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, qabel it-13 ta' Marzu 2017, fl-indirizz li ġej: Ser jittieħed kont ta' kwalunkwe osservazzjoni li tasal qabel l-24 ta' Marzu 2017 għall-fini tar-rieżami perjodiku tal-Kunsill, f'konformità mal-Artikolu 3 tad-Deċiżjoni 2011/235/PESK u l-Artikolu 12(4) tar-Regolament (UE) Nru 359/2011. Ir-rati modifikati huma indikati b'tipa grassa. Abbażi tan-notifiki li jsiru mill-Partijiet lill-Kummissjoni, it-tabelli mehmuża jispeċifikaw: Fit-Tabella 1, "X" timmarka l-eżistenza ta' ftehim ta' kummerċ ħieles bejn 2 imsieħba li skont dan ir-regoli tal-oriġini jippermettu l-akkumulazzjoni dijagonali bbażata fuq ir-regoli tal-oriġini mudelli pan-Ewro-Mediterranji. L-akkumulazzjoni dijagonali li tinvolvi 3 imsieħba (A, B u C) teħtieġ "X" fil-kaxex marbuta ma' A-B, B-C u A-C (huma meħtieġa 3 "X"). Fit-Tabella 2, id-dati msemmija jirreferu għal: id-data tal-applikazzjoni tal-akkumulazzjoni dijagonali fuq il-bażi tal-Artikolu 3 tal-Appendiċi I għall-Konvenzjoni, fejn il-ftehim ta' kummerċ ħieles ikkonċernat jirreferi għall-Konvenzjoni. F'dak il-każ, id-data hija ppreċeduta b'"(C)"; id-data tal-applikazzjoni tal-protokolli dwar ir-regoli tal-oriġini li jipprovdu għal akkumulazzjoni dijagonali mehmuża mal-ftehim ta' kummerċ ħieles konċernat, f'każijiet oħra. Fit-Tabella 3, id-dati msemmija jirreferu għad-data tal-applikazzjoni tal-protokolli dwar ir-regoli tal-oriġini li jipprovdu għal akkumulazzjoni dijagonali mehmuża mal-ftehim tal-kummerċ ħieles bejn l-UE, it-Turkija u l-parteċipanti fil-Proċess ta' Stabilizzazzjoni u ta' Assoċjazzjoni tal-UE. Kull darba li ssir referenza għall-Konvenzjoni fi ftehim ta' kummerċ ħieles bejn il-Partijiet f'din it-tabella, ġiet miżjuda data ppreċeduta minn "(C)" fit-Tabella 2. Huwa mfakkar ukoll li l-materjali li joriġinaw mit-Turkija koperti mill-unjoni doganali UE/Turkija jistgħu jiġu inkorporati bħala materjali oriġinali għall-fini tal-akkumulazzjoni dijagonali bejn l-Unjoni Ewropea u l-pajjiżi parteċipanti fil-Proċess ta' Stabbilizzazzjoni u ta' Assoċjazzjoni li permezz tiegħu jkun daħal fis-seħħ protokoll ta' oriġini. Il-Kodiċijiet għall-Partijiet Kontraenti elenkati fit-tabella huma mogħtija hawnhekk. L-Unjoni Ewropea L-Istati tal-EFTA: l-Iżlanda In-Norveġja Il-Gżejjer Faroe Il-parteċipanti fil-Proċess ta' Barċellona: L-Alġerija L-Eġittu L-Iżrael Il-Ġordan Ix-Xatt tal-Punent u l-Istrixxa ta' Gaża It-Tuneżija Il-parteċipanti fil-Proċess ta' Stabbilizzazzjoni u ta' Assoċjazzjoni tal-UE: L-Albanija Il-Bożnija-Ħerzegovina Ir-Repubblika tal-Moldova IL-QORTI, Wara li kkunsidrat ir-Regoli tal-Proċedura, u partikolarment it-tieni subparagrafu ta' Artikoli 32(5) tagħhom, [...] il-Qorti tista' tistabbilixxi, permezz ta' deċiżjoni, il-kriterji li skonthom dokument proċedurali trażmess lir-Reġistru b'mezz elettroniku jista' jitqies li huwa l-oriġinal ta' dan id-dokument. [...], IDDEĊIDIET KIF ĠEJ: L-applikazzjoni tat-teknoloġija tal-informatika magħrufa bħala "e-EFTACourt", tippermetti l-preżentazzjoni u n-notifika ta' dokumenti proċedurali b'mezzi elettroniċi skont il-kundizzjonijiet stipulati minn din id-Deċiżjoni. L-użu tal-applikazzjoni jeħtieġ identifikazzjoni tal-utent u password personali. Dokument proċedurali ppreżentat permezz ta' e-EFTACourt għandu jitqies li huwa l-oriġinal ta' dan id-dokument għall-fini tal-ewwel subparagrafu tal-Artikolu 32(1) tar-Regoli tal-Proċedura meta l-identifikazzjoni tal-utent u l-password tar-rappreżentant jkunu ġew użati biex tiġi effettwata din il-preżentazzjoni. Din l-identifikazzjoni għandha tikkostitwixxi l-firma tad-dokument ikkonċernat. Dokument ippreżentat permezz tal-applikazzjoni e-EFTACourt jrid ikun akkumpanjat mill-Annessi msemmija fih u skeda li telenka dawn l-Annessi. Ma għandux ikun meħtieġ li jiġu ppreżentati kopji ċċertifikati tad-dokument ippreżentat permezz tal-applikazzjoni e-EFTACourt jew ta' kwalunkwe Anness tiegħu. Dokument proċedurali għandu jiġi meqjus li ġie ppreżentat għall-fini tal-Artikolu 32(2) tar-Regoli ta' Proċedura fil-ħin tal-validazzjoni tar-rappreżentant tal-preżentazzjoni ta' dan id-dokument. Il-ħin relevanti għandu jkun il-ħin fil-Gran Dukat tal-Lussemburgu. Dokumenti proċedurali, inklużi sentenzi u digrieti, għandhom jiġu nnotifikati lir-rappreżentanti tal-partijiet permezz tal-applikazzjoni e-EFTACourt fejn ikunu espressament aċċettaw dan il-metodu ta' notifika billi jippreżentaw dokument proċedurali permezz ta' e-EFTACourt. Dokumenti proċedurali għandhom jiġu nnotifikati permezz tal-e-EFTACourt dwar Stati li huma partijiet għall-Ftehim dwar iż-Żona Ekonomika Ewropea, l-Awtorità ta' Sorveljanza tal-EFTA u istituzzjonijiet, korpi, uffiċċji jew aġenziji tal-Unjoni, sakemm dawn ikunu aċċettaw dan il-metodu ta' servizz. Ir-reċipjenti intiżi tad-dokumenti nnotifikati msemmija fl-Artikolu 6 għandhom ikunu notifikati permezz ta' ittra elettronika ta' kwalunkwe dokument innotifikat dwarhom permezz ta' e-EFTACourt. Dokument proċedurali għandu jkun innotifikat fil-ħin meta r-reċipjent intiż (ir-rappreżentant jew l-assistent tiegħu) jitlob aċċess għal dan id-dokument. Fin-nuqqas ta' kwalunkwe talba għal aċċess, id-dokument għandu jitqies li jkun ġie nnotifikat fl-għeluq tas-seba' jum wara l-jum li fih in-notifika elettronika tkun intbagħtet. Fejn parti tkun irrappreżentata minn iktar minn aġent jew avukat wieħed, il-ħin li jittieħed kont tiegħu fl-istima ta' limiti ta' żmien għandu jkun il-ħin meta tkun saret l-ewwel talba għall-aċċess. Il-ħin relevanti għandu jkun il-ħin fil-Gran Dukat tal-Lussemburgu. Ir-Reġistratur għandu jfassal il-kundizzjonijiet għall-użu ta' e-EFTACourt u jassigura li jkunu osservati. Kwalunkwe użu ta' e-EFTACourt li jmur kontra dawn il-kundizzjonijiet jista' jirriżulta fid-diżattivazzjoni tal-kont ikkonċernat. Il-Qorti għandha tieħu l-passi meħtieġa sabiex tipproteġi l-e-EFTACourt minn kwalunkwe abbuż jew użu malizzjuż. Utenti għandhom jiġu nnotifikati permezz ta' ittra elettronika bi kwalunkwe azzjoni meħuda skont dan l-Artikolu li timpedihom milli jużaw il-kont tagħhom. Lussemburgu, 12 ta' Diċembru 2016. Rikors kontra l-Awtorità ta' Sorveljanza tal-EFTA tressaq quddiem il-Qorti tal-EFTA fid-17 ta' Novembru 2016 minn Schenker North AB, Schenker Privpak AB u Schenker Privpak AS (kollettivament huma "DB Schenker"), irrappreżentati minn Jon Midthjell ta' Advokatfirmaet Midthjell AS, Grev Wedels plass 5, NO-0151 Oslo, in-Norveġja. Ir-rikorrent jitlob li l-Qorti tiddikjara dan li ġej: L-ammont totali tal-ispejjeż li jifdal li għandhom jitħallsu mill-Awtorità ta' Sorveljanza tal-EFTA lil Schenker North AB, Schenker Privpak AB, u Schenker Privpak AS, jammonta għal EUR 183 951. Dan l-ammont se jkollu fuqu mgħax għall-ħlas tard, mid-data li fiha din l-ordni tkun ġiet innotifikata lill-partijiet sad-data tal-ħlas effettiv. Ir-rata tal-imgħax li għandha tkun applikata għandha tiġi kkalkulata abbażi tar-rata applikata mill-Bank Ċentrali Ewropew għall-operazzjonijiet prinċipali ta' rifinanzjament tagħha fis-seħħ fl-ewwel jum kalendarju tax-xahar li fih taqa' d-data tal-għeluq, miżjuda bi tliet punti perċentwali u nofs. L-isfond legali u fattwali u l-eċċezzjonijiet miġjuba bħala sostenn: Ir-rikorrenti, magħrufa b'mod kollettiv bħala "DB Schenker", imexxu operazzjonijiet kummerċjali fuq l-art, bil-baħar u bil-ferrovija fin-Norveġja, fl-Iżvezja u fid-Danimarka. DB Schenker kienet ir-rikorrent fil-Kawża E-14/11 kontra l-Awtorità ta' Sorveljanza tal-EFTA quddiem il-Qorti tal-EFTA. L-Artikolu 70(1) tar-Regoli ta' Proċedura tal-Qorti tal-EFTA jistipula. "Jekk ikun hemm kontestazzjoni dwar l-ispejjeż li għandhom jinġabru, il-Qorti għandha, wara rikors mill-parti kkonċernata u wara li tisma' l-parti opposta, toħroġ ordni." Fis-sentenza tal-Kawża E-14/11, il-Qorti tal-EFTA ordnat lill-Awtorità ta' Sorveljanza tal-EFTA biex tħallas l-ispejjeż li ġarrab l-applikant. Rikors kontra l-Awtorità ta' Sorveljanza tal-EFTA tressaq quddiem il-Qorti tal-EFTA fis-7 ta' Diċembru 2016 minn Schenker North AB, Schenker Privpak AB u Schenker Privpak AS (kollettivament "DB Schenker"), irrappreżentati minn Jon Midthjell ta' Advokatfirmaet Midthjell AS, Grev Wedels plass 5, NO-0151 Oslo, in-Norveġja. L-applikant jitlob li l-Qorti toħroġ id-digriet li ġej: L-ammont totali tal-ispejjeż li fadal jitħallsu mill-Awtorità ta' Sorveljanza tal-EFTA lil Schenker North AB, Schenker Privpak AB u Schenker Privpak AS jammonta għal EUR 125 657. Dan l-ammont għandu jinkludi l-imgħax għal ħlas tard mid-data li fih dan id-digriet jiġi nnotifikat lill-partijiet sad-data tal-ħlas effettiv. Ir-rata tal-imgħax li għandha tkun applikata trid tkun ikkalkolata abbażi tar-rata applikata mill-Bank Ċentrali Ewropew għall-operazzjonijiet prinċipali tiegħu ta' rifinanzjament fis-seħħ fl-ewwel jum kalendarju tax-xahar li fih taqa' l-iskadenza, miżjuda bi tliet punti perċentwali u nofs. L-isfond legali u fattwali u l-eċċezzjonijiet miġjuba bħala sostenn: L-applikanti, flimkien imsemmija "DB Schenker", imexxu operazzjonijiet kummerċjali bl-art, bil-baħar u bil-ferrovija fin-Norveġja, l-Iżvezja u d-Danimarka. DB Schenker kien l-applikant fil-Kawża E-7/12 kontra l-Awtorità ta' Sorveljanza tal-EFTA quddiem il-Qorti tal-EFTA. L-Artikolu 70(1) tar-Regoli ta' Proċedura tal-Qorti tal-EFTA jiddikjara: "Jekk ikun hemm kontestazzjoni dwar l-ispejjeż li jrid jinġabru, il-Qorti għandha, meta l-parti kkonċernata tapplika u wara li tisma' l-parti opposta, toħroġ digriet." Fis-sentenza tal-Kawża E-7/12, il-Qorti tal-EFTA ordnat lill-Awtorità ta' Sorveljanza tal-EFTA li tħallas l-ispejjeż fir-rigward tan-nuqqas ta' teħid ta' azzjoni, u nofs ta' dawk l-applikanti fir-rigward tal-azzjoni ta' responsabbiltà mhux kuntrattwali. Tressaq rikors kontra l-Awtorità ta' Sorveljanza tal-EFTA quddiem il-Qorti tal-EFTA fl-20 ta' Diċembru 2016 minn Autonomy Capital (Jersey) LP u Eaton Vance Management, irrappreżentati minn Pétur Örn Sverrisson hrl. u Halldór Backman hrl., Morrison & Foerster (UK) LLP, Citypoint, One Ropemaker Street, London EC2Y 9AW. Ir-Rikkorrent jitlob lill-Qorti tal-EFTA sabiex: Tiddikjara nulla d-deċiżjoni tal-Konvenut tat-23 ta' Novembru 2016, biex jingħalaq l-ilment tar-rikorrenti kontra l-Iżlanda; kif ukoll Tordna lill-Konvenut biex iħallas l-ispejjeż tar-Rikorrenti f'din il-kawża. L-isfond legali u fattwali u l-eċċezzjonijiet miġjuba bħala sostenn: Ir-rikorrenti jsostnu li l-Att Nru 37/2016, approvat mill-Parlament Iżlandiż jiddiskrimina abbażi tan-nazzjonalità peress li jimponi rekwiżiti estensivi, b'penali għad-detenturi tal-offshore krona li ma jikkonformawx, li l-maġġoranza tagħhom mhumiex residenti fl-Iżlanda, u ma jesiġix rekwiżiti ekwivalenti fuq id-detenturi tal-krona domestiċi. Skont ir-Rikorrenti, l-Awtorità ta' Sorveljanza tal-EFTA qagħdet fuq fuq l-Artikolu 43 tal-Ftehim ŻEE sabiex issostni l-affermazzjoni li l-Iżlanda kienet, u għadha tista' tidderoga mill-obbligu tagħha li tikkonforma mal-libertajiet fundamentali stabbiliti fil-Ftehim ŻEE. Ir-Rikorrenti jsostnu li l-Awtorità tas-Sorveljanza tal-EFTA ma qisetx il-livell ta' diskrezzjoni mogħti lill-Istati tal-EFTA/taż-ŻEE skont l-Artikolu 43, u għaldaqstant, l-Iżlanda ma ssodisfatx il-kriterju stabbilit fl-Artikolu 43(4). Barra minn hekk, ir-Rikorrenti jsostnu li, jkun xi jkun ix-xenarju, kull deroga minn obbligu permezz tal-Ftehim ŻEE trid tkun skont il-prinċipju tal-proporzjonalità, u ma tistax tkun akbar mill-kamp tal-applikazzjoni milli huwa meħtieġ sabiex tiġi korretta kull diffikultà li tinqala' ta' malajr. Skont ir-Rikorrenti, il-kontrolli imposti mill-Att Nru 37/2016 huma sproporzjonati u ma jindirizzawx it-tħassib iddikjarat mill-Gvern tal-Iżlanda u, barra minn hekk, l-awtoritajiet Iżlandiżi naqsu milli jikkunsidraw b'mod konsiderevoli opzjonijiet inqas restrittivi li ġew issuġġeriti lilhom. Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fil-11 ta' Jannar 2017 minn Konkurrenten.no AS, irrappreżentata minn Jon Midthjell, advokat, Advokatfirmaet Midthjell AS, Grev Wedels plass 5, N-0151 Oslo, in-Norveġja. L-Applikant jitlob lill-Qorti tal-EFTA sabiex: Tannulla d-Deċiżjoni tal-ESA Nru 179/15/COL tas-7 ta' Mejju 2015; kif ukoll Tordna lill-konvenut u lil kwalunkwe intervenjent biex iħallsu l-ispejjeż. Sfond legali u fattwali u eċċezzjonijiet miġjuba bħala sostenn: Ir-rikorrent, Konkurrenten.no AS, huwa operatur privat fis-suq tal-karozzi tal-linja espress bejn ir-reġjuni ċentrali u fin-Nofsinhar tan-Norveġja. Fit-23 ta' Marzu 2011, Konkurrenten ressaq ilment ta' għajnuna mill-Istat u ta' akkwist pubbliku kontra n-Norveġja li wassal biex l-Awtorità ta' Sorveljanza tal-EFTA tiftaħ żewġ investigazzjonijiet separati: waħda fuq kwistjonijiet ta' akkwist pubbliku (każijiet ESA nru. 69548 u 69656) u waħda dwar kwistjonijiet ta' għajnuna mill-Istat (każijiet ESA nru 69694 u 73321). Il-parti tal-ilment dwar l-akkwist pubbliku wasslet lill-Awtorità ta' Sorveljanza tal-EFTA biex twassal opinjoni motivata kontra n-Norveġja fis-27 ta' Ġunju 2012. Il-parti tal-ilment dwar l-għajnuna mill-Istat wasslet għad-deċiżjoni kkontestata, Nru 179/15/COL tas-7 ta' Mejju 2015. Fis-7 ta' Lulju 2015 skont l-Artikolu 5 tad-deċiżjoni kkontestata, l-awtoritajiet Norveġiżi infurmaw lill-Awtorità ta' Sorveljanza tal-EFTA permezz ta' ittra, li l-ammont totali ta' għajnuna illegali mogħtija lil Nettbuss, kompetitur tal-Applikant, kien ta' NOK 99 453 890. Fis-7 ta' Settembru 2015, it-terminu perentorju fl-Artikolu 4 tad-deċiżjoni kkontestata għan-Norveġja sabiex l-għajnuna illegali tiġi rkuprata skada mingħajr irkupru. Nettbuss irrifjuta li jħallas it-talba tal-irkupru, u l-kunflitt fuq l-irkupru wassal lill-awtoritajiet Norveġiżi biex jitolbu kjarifika mill-ESA tad-deċiżjoni kkontestata b'ittra datata s-6 ta' Ottubru 2015. Fit-tweġiba tagħha tas-26 ta' Ottubru 2015, l-Awtorità ta' Sorveljanza tal-EFTA spjegat li hija ma qablitx mal-interpretazzjoni tal-awtoritajiet Norveġiżi u żammet ma' Nettbuss. F'ittra sussegwenti lill-Awtorità ta' Sorveljanza tal-EFTA datata t-12 ta' Novembru 2015, l-awtoritajiet Norveġiżi nnutaw li, b'riżultat tal-interpretazzjoni tal-Awtorità ta' Sorveljanza tal-EFTA għad-deċiżjoni kkontestata, it-talba għall-irkupru kien ikollha titnaqqas b'mod sinifikanti. Fit-8 ta' Settembru 2016, il-Kontea ta' Aust Agder u Nettbuss ikkonkludew ftehim ta' soluzzjoni fejn Nettbuss qabel li jħallas lura NOK 5 000 000. L-Applikant ma jaqbilx mal-interpretazzjoni tal-Awtorità ta' Sorveljanza tal-EFTA u jsostni li d-deċiżjoni kkontestata ħalliet intatta virtwalment l-għajnuna kollha mill-Istat li rċevew Nettbuss mill-kontea ta' Aust Agder għal perjodu ta' 10 snin mill-2004 sal-2014. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8354 — Fox/Sky, fl-indirizz li ġej: Il-Polonja Klassi 1.2. Prodotti tal-laħam (imsajrin, immelħin, affumikati, eċċ) Il-"Kiełbasa biała parzona wielkopolska" huwa zalzett magħmul minn majjal mhux imnixxef b'kontenut ta' xaħam medju, imsajjar, imqassam f'porzjonijiet konnessi ma' xulxin, u inkapsulat f'intestini naturali tal-ħanżir. Iz-zalzett li għandu s-superfiċje ta' barra u s-sezzjoni trażversali griżi; jista' jkollu partijiet żgħar roża minħabba l-biċċiet tal-laħam. Il-merdqux huwa viżibbli u jista' jkun il-karatteristika dominanti li tiddetermina l-kulur tas-superfiċje ta' barra u tas-sezzjoni trażversali. Iz-zalzett huwa mibrum f'porzjonijiet konnessi ma' xulxin f'intervalli ta' 10-12 cm; is-superfiċje tal-kisi hija nadifa, matta, u tinħass ftit niedja. Il-forma ta' konnessjoni tipika hija ddeterminata mill-brim naturali tal-kisi. Is-sezzjoni trażversali hija tonda. Iz-zalzett għandu dijametru li ma jaqbiżx it-33 mm u huwa twil 10-12 cm. Mhux kumpatt ħafna fis-sezzjoni trażversali wara li jissajjar, immedjatament qabel il-konsum. Hija pemessa tnixxija żgħira tal-meraq tal-laħam meta z-zalzett jiġi slajsjat. It-togħma tal-majjal imsajjar tiddomina, b'togħma li tintgħaraf ta' merdqux u aroma ħafifa ta' tewm u bżar. Il-preżenza tal-melħ hija notevoli. Aroma karatteristika ta' zalzett tal-majjal imsajjar u mhux imnixxef. Għall-produzzjoni tal-"kiełbasa biała parzona wielkopolska" jintuża majjal miksub minn nofs karkassi tal-ħanżir b'kontenut ta' laħam għal dgħif ta' 55 %. Il-laħam li jintuża fil-produzzjoni tal-"kiełbasa biała parzona wielkopolska" għandu jikkonforma mal-kundizzjonijiet u r-rakkomandazzjonijiet speċifiċi addizzjonali li ġejjin: il-laħam użat għandu jiġi minn ħnieżer li jkunu nqatlu mhux aktar minn tlett ijiem qabel il-produzzjoni b'konformità mar-rekwiżit li l-laħam użat biex isir iz-zalzett irid ikun mirqum 48-72 siegħa wara l-qatla; laħam nej minn ħnieżer li jkollhom sintomi ċari ta' mijopatija (PSE, DFD, konsegwenzi ovvji ta' proċessi fiżjoloġiċi jew korrimenti, eċċ) ikkonfermati minn veterinarju fil-ħin tal-qatla ma għandux jintuża; l-użu ta' laħam minn ħnieżer tal-għalla u minn ċingjali mhuwiex permess; il-laħam ma għandux ikun soġġett għal kwalunkwe proċess ta' preservazzjoni minbarra t-tkessiħ. It-tkessiħ ifisser li l-laħam frisk jinżamm, matul il-ħżin u t-trasport, f'temperatura ambjentali ta' bejn - 1 °C u + 7 °C; il-laħam m'għandux jiġi ffriżat. Il-"Kiełbasa biała parzona wielkopolska" huwa magħmul minn majjal ikkappuljat medju għal fin u minn legant ippreparat minn majjal dgħif u mmuskulat miksub mit-tirqim tal-koxox u tal-ispallejn. Ma għandhomx jintużaw sostituti tal-laħam u sustanzi li jeħlu bl-ilma (albuminojdi, aromatizzanti, eċċ). Majjal mhux imnixxef, ħieles minn xaħam estern, vini tad-demm u glandoli. Xaħam abjad, li jista' jkollu ftit roża jew lewn il-krema. Laħam dgħif, mingħajr tessut konnettiv, mingħajr xaħam jew bi ftit strixxi ta' xaħam, mingħajr xaħam intermuskulari, jista' jkollu strixxi sa 2 mm, mingħajr xaħam intramuskulari, jista' jkun kemm kemm imraħħam, Ma jridx ikollu għeruq (tessut konnettiv eħxen), Laħam roża ċar, u roża fl-aħmar, mingħajr biċċiet bojod ("laħam tal-ħut") jew biċċiet ħomor skuri, Kontenut tax-xaħam totali analizzat sa 18 %. Laħam kemm kemm xaħmi, li jista' jkollu ammont żgħir ta' tessut konnettiv, u jista' jkun fih xaħam intermuskulari f'saffi sa 8 mm, Xaħam intramuskulari (irħamar) - mingħajr limitu, Jista' jkun fih l-għeruq (tessut konnettiv eħxen) sa livell negliġibbli, Laħam roża fl-aħmar, Kontenut tax-xaħam totali analizzat sa 35 %. Laħam b'kontenut għoli ta' tessut konnettiv mhux xaħmi, immuskulat, Ix-xaħam intermuskulari mhuwiex mixtieq, L-irħamar mhuwiex mixtieq, Laħam roża fl-aħmar, Kontenut tax-xaħam totali analizzat sa 23 %. Il-partijiet li ġejjin tal-karkassa tal-ħanżir jintużaw għall-produzzjoni tal-"kiełbasa biała parzona wielkopolska": Il-majjal tal-Klassi I, il-majjal tal-Klassi II u l-majjal tal-Klassi III, jammontaw għal 70 %, 20 % u 10 %, rispettivament, tal-piż totali tal-produzzjoni. L-uniċi aromatizzanti huma: il-melħ evaporat, il-bżar iswed mitħun frisk, it-tewm mitħun frisk, il-merdqux imqatta', bil-karatteristika dominanti li hija kontenut ta' merdqux ta' mhux inqas minn 0,3 kg kull 100 kg tal-prodott. Il-passi tal-produzzjoni li ġejjin iridu jsiru fiż-żona ġeografika ddefinita: il-preparazzjoni tal-materja prima; l-ikkappuljar tal-laħam; it-taħlit u l-preparazzjoni tal-mili; il-mili u l-irbit tal-kisi; is-serħan; it-tkessiħ. Il-"Kiełbasa biała parzona wielkopolska" jitpoġġa fis-suq bil-mod tradizzjonali (sfuż) jew f'imballaġġ bl-atmosfera protettiva (protective-atmosphere packaging - MAP). Tikketta bażika, fil-forma ta' komma (faxxa madwar iz-zalzett). Meta jinbiegħ bil-mod tradizzjonali (jiġifieri sfuż), iz-zalzett jista' jiġi ppreżentat mingħajr imballaġġ, għalkemm b'tikketta waħda mgeżwra miegħu għal kull tliet pari ta' zliezet, imbagħad jiġi ttrasferit f'imballaġġ tal-bejgħ bl-imnut (borża tal-karti, borża tal-PA/PE) li fuqu jridu jidhru mill-inqas tliet elementi (is-simbolu tal-indikazzjoni ġeografika protetta, l-isem tal-produttur u l-isem tal-prodott "kiełbasa biała parzona wielkopolska"). Huma biss il-produtturi u l-ħwienet jew l-istands tagħhom li jistgħu jbiegħu iz-zalzett bil-mod tradizzjonali. It-tikketta hija applikata mal-imballaġġ tal-film (MAP), fil-forma ta' stiker. Il-"Kiełbasa biała parzona wielkopolska" jitpoġġa fis-suq f'pakketti bil-vakwu bl-atmosfera protettiva biss. B'hekk ma jkunx meħtieġ li jintużaw tikketti individwali li jkun fihom l-informazzjoni kollha: iz-zalzett għandu jkun ippakkjat f'film fi gruppi ta' sitta (tliet pari ta' zliezet konnessi), b'tikketta mgeżwra ddisinjata apposta u mwaħħla ma' wieħed minnhom. Iz-zliezet iridu jkunu ppakkjati f'gassijiet protettivi fi kwantità li tipproteġihom kontra l-ħsara. Tista' tintuża kwalunkwe magna tal-imballaġġ, speċifika għall-produtturi individwali. Tikketta li fiha mill-inqas tliet elementi (is-simbolu tal-indikazzjoni ġeografika protetta, l-isem tal-produttur u l-isem tal-prodott "kiełbasa biała parzona wielkopolska") għandha titwaħħal mas-superfiċje tal-imballaġġ, fil-kamp viżiv prinċipali. Jistgħu jintużaw tikketti ornamentali u tematiċi. It-tikketti ornamentali u tematiċi għandhom jiġu nnotifikati lill-bord tal-kontroll tal-produzzjoni tal-"kiełbasa biała parzona wielkopolska" tal-Wielkopolska Butchers' Guild qabel jintużaw. Iż-żona ġeografika tal-produzzjoni tkopri: il-Provinċja ta' Wielkopolskie, kif iddefinita mill-konfini amministrattivi tagħha; id-distretti li ġejjin tal-Provinċja ta' Lubuskie: id-distretti li ġejjin tal-Provinċja ta' Kujawsko-Pomorskie: Il-"Kiełbasa biała parzona wielkopolska" jieħu l-ispeċifiċità tiegħu mill-kwalitajiet u mir-reputazzjoni distintivi tiegħu. Wielkopolska dejjem kienet magħrufa għat-trobbija tal-ħnieżer u bħala produttur ewlieni tal-majjal, u din hija r-raġuni għala l-prodotti tal-majjal kienu jiġu ppreparati għal diversi okkażjonijiet speċjali bħal tiġijiet, magħmudiji, praċetti, anniversarji, festivals tal-ħsad, eċċ, bil-"kiełbasa biała parzona wielkopolska" ikun speċjalità partikolari. Iz-zalzett kien popolari wkoll għaliex ma kienx idum ma jsir u minħabba l-freskezza tiegħu. Ir-regoli biex tagħmel iz-zalzett abjad frisk u sussegwentament imsajjar (kiełbasa biała) f'impjanti industrijali tal-laħam kbar ġew dokumentati fuq il-bażi ta' rendikonti orali u rekords miġburin fis-snin ħamsin. Il-kwalitajiet distintivi u uniċi tal-"kiełbasa biała parzona wielkopolska" kienu speċifikati għall-ewwel darba fis-snin disgħin, meta saru kompetizzjonijiet fil-perjodu ta' qabel l-Għid, li matulhom il-karatteristiċi ta' dan iz-zalzett ġew iddefiniti b'mod ċar. Il-kompetizzjonijiet ġew organizzati mill-Kamra tal-Artiġjanat, mill-Butchers Guild u mir-riċerkaturi minn dik li kienet magħrufa bħala l-Akkademja Agrikola f'Poznań u mill-istitut settorjali. Għadd kbir ta' produtturi tal-"kiełbasa biała parzona wielkopolska" dejjem ħadu parti fil-kompetizzjoni. Kull sena, l-organizzaturi tal-kompetizzjoni jagħtu ċertifikati lill-produtturi li l-"kiełbasa biała parzona wielkopolska" tagħhom jilħaq l-aspettattivi tal-konsumaturi u li jkun sar skont l-aspettattivi tal-esperti tal-prodotti tal-majjal. Iz-zalzett imsajjar ilu jeżisti fl-artijiet Ġermaniżi, Pollakki, Ċeki u Slovakki sa mill-inqas is-seklu dsatax. Kienu jintużaw riċetti differenti u dawn għadhom jistgħu jinstabu fil-kotba tat-tisjir nazzjonali. B'mod partikolari, dan iz-zalzett kien jinkludi ċ-ċanga u l-vitella (fl-artijiet Ġermaniżi, Ċeki u Slovakki) jew il-ħaruf, apparti l-majjal. Kienu jintużaw ukoll aromatizzanti differenti bħall-paprika, il-basal u ħxejjex aromatiċi lokali. Ir-riċetti użati fl-artijiet Pollakki kienu jvarjaw ukoll, skont id-disponibbiltà taċ-ċanga, tal-vitella u tal-ħaruf. Ħafna drabi kien jintuża l-laħam imnixxef sabiex il-prodott jibqa' tajjeb. Fil-Wielkopolska, ir-regola li teżiġi li z-zalzett jista' jsir biss mill-majjal ġiet ikkonfermata. Barra dan, iz-zalzett huwa uniku fis-sens li dan huwa prodott minn laħam frisk li jkun ġie mkessaħ iżda mhux imnixxef. L-uniċi ħwawar użati huma l-melħ, il-bżar, it-tewm u l-merdqux, li jiddomina. Il-kulur griż intens huwa karatteristika oħra li tiddistingwi dan il-prodott tal-majjal. Immedjatament wara li jissajjar, il-kulur tiegħu isir fl-abjad, għaldaqstant l-isem "kiełbasa biała parzona wielkopolska". Il-firxa żgħira ta' ħwawar tirriżulta fi profil ta' togħma li jenfasizza u joħroġ it-togħma tal-merdqux, li jitkabbar mal-Wielkopolska kollha. Il-karatteristiċi speċifiċi tal-"kiełbasa biała parzona wielkopolska" li jiddistingwuh minn zalzett ieħor abjad imsajjar huma evidenzjati mill-fatt li, skont ir-riċetta għaz-zalzett abjad ippubblikata mill-Organizzazzjoni Ċentrali tal-Industrija tal-Laħam fl-1964, il-merdqux jista' jitħalla barra jekk dan ikun mitlub mill-klijenti fiż-żona konċernata. Fil-Wielkopolska, iz-zalzett abjad minn dejjem ġie prodott bil-merdqux, li huwa karatteristika li tiddistingwi dan il-prodott u li tenfasizza r-rabta tiegħu mar-reġjun. Għalkemm it-terminu kiełbasa biała huwa magħruf u jintuża madwar il-Polonja, fil-Wielkopolska dan ifisser zalzett differenti ta' tip speċifiku ħafna. Is-sinifikat tal-"kiełbasa biała parzona wielkopolska" jinsab fil-fatt li, matul il-perjodu tal-liġi marzjali, meta l-laħam kien irrazzjonat, il-produtturi tal-laħam kienu allokati laħam addizzjonali biex jagħmlu dan iz-zalzett bih. Il-"Kiełbasa biała parzona wielkopolska" tant kiber fil-popolarità li l-produtturi tal-laħam bdew jipproduċuh barra mill-istaġuni festivi. Dan sar parti mill-firxa ta' prodotti ta' kuljum offruti fil-ħwienet tal-laħam tal-majjal fil-Wielkopolska. Id-disponibbiltà tiegħu matul is-sena kollha fil-ħwienet irriżultat fl-użu tiegħu f'diversi modi fit-tisjir. Il-"Kiełbasa biała parzona wielkopolska" issa qed jisserva moqli fix-xaħam bil-basal u t-tuffieħ morr imqatta' rqiq. Meta ppreparat b'dan il-mod, dan jittiekel mal-patata u s-sauerkraut. Il-"Kiełbasa biała parzona wielkopolska" sar ukoll parti stabbilita tal-laqgħat soċjali fuq barra jew tal-festivals, fejn jisserva moqli bil-ġobon jew bil-basal u l-faqqiegħ. Inkella, dan jisserva msajjar fuq il-grill bil-ħjar tal-pikles, ir-rafan jew il-mustarda. Madwar Wielkopolska, il-"kiełbasa biała parzona wielkopolska" jisserva f'soppa tradizzjonali msejħa żurek. Ġenerazzjoni ġdida qed tadotta t-tradizzjoni tal-"kiełbasa biała parzona wielkopolska" u, filwaqt li din tapprezza t-togħma taz-zalzett, qed tfittex ukoll modi ġodda kif tużah fit-tisjir. Għalhekk ir-riċetti u l-ideat li jikkonċernaw iz-zalzett jinsabu f'diversi rivisti. Dan jafferma s-sinifikat li l-"kiełbasa biała parzona wielkopolska" għandu għall-abitanti tar-reġjun u r-reputazzjoni li tant ilha mehmuża miegħu. Bħala speċjalità reġjonali, il-"Kiełbasa biała parzona wielkopolska" malajr attira l-attenzjoni u stabbilixxa ruħu bħala karatteristika ta' diversi fieri tal-kummerċ u festivals. Ir-reputazzjoni tal-"kiełbasa biała parzona wielkopolska" hija evidenzjata mill-fatt li dan ilu preżenti fil-fieri ta' San Ġwann (ta' nofs is-sajf) f'Poznań għal 40 sena. Il-"kiełbasa biała parzona wielkopolska" issa huwa wkoll speċjalità popolari, kif evidenzjat mill-fatt li dan jinbiegħ fil-ħwienet kuljum, biex jintuża fi kwalunkwe ħin. (it-tieni subparagrafu tal-Artikolu 6(1) ta' dan ir-Regolament)
Extracted from C_073_2017.html